
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun asupra proiectului de pentru aprobarea Ordonanţei de urgenţă a Guvernului nr.146/2020 privind aprobarea Programului IMM FACTOR - Produs de garantare a creditului comercial şi a Schemei de ajutor de stat asociată acestuia, trimis Comisiei pentru buget, finanțe și bănci și Comisiei pentru antreprenoriat și turism, spre dezbatere pe fond, în procedură de urgență, prin adresa nr. PLx.583/2020 din 30 septembrie 2020, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
                  PREŞEDINTE,                                                  PREȘEDINTE,
       Bogdan – Iulian HUȚUCĂ                            Claudiu – Iulius – Gavril NĂSUI

RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.146/2020 privind aprobarea Programului IMM FACTOR - Produs de garantare a creditului comercial şi a Schemei de ajutor 
de stat asociată acestuia
În conformitate cu prevederile art. 95 și art. 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci și Comisia pentru antreprenoriat și turism, au fost sesizate, prin adresa nr. PLx.583/2020 din 30 septembrie 2020, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.146/2020 privind aprobarea Programului IMM FACTOR - Produs de garantare a creditului comercial şi a Schemei de ajutor de stat asociată acestuia.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 21 septembrie 2020.

   La dezbaterea proiectului de lege s-au avut în vedere avizele favorabile ale Consiliului Economic şi Social, Consiliului Legislativ și Comisiei pentru politică economică, reformă şi privatizare.
Proiectul de lege supus dezbaterii are ca obiect de reglementare aprobarea Programului „IMM FACTOR - Produs de garantare a creditului comercial” şi a schemei de ajutor de stat asociată acestuia, în vederea sprijinirii accesului la finanţare al întreprinderilor mici şi mijlocii, prin acordarea de facilităţi de garantare de către stat a creditelor pe termen scurt(de tip factoring), acordate pentru finanțarea creditului financiar(dintre  furnizor și cumpărător, cu pata la o dată ulterioară). Prin acest program, se acordă garanții de stat beneficiarilor, pentru finanțările de tip factoring, acordate de finanțator pe baza facturilor, în cadrul unui plafon de finanțare garantat de către stat, prin Ministerul Finanțelor Publice (maxim 50% din valoarea finanțării, exclusiv dobânzi, comisioane și alte cheltuieli). Finanțarea poate fi prelungită de maxim 3 ori, pe perioade de până la 12 luni, în limita plafonului de 5.000.000lei/beneficiar. În cadrul schemei de ajutor de stat, Ministerul Finanțelor Publice acordă, pentru facilitățile de factoring, granturi în procente diferite, care acoperă total sau parțial costurile de garantare(comision de risc și de gestiune) și costurile de finanțare(dobânzi, comisioane aferente colectării și administrării creanțelor).
În conformitate cu prevederile art. 62 și 64 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci și cei ai Comisiei pentru antreprenoriat și turism au examinat proiectul de lege în şedinţe separate.  
Membrii Comisiei pentru antreprenoriat și turism au dezbătut proiectul de lege în şedinţa din 20 aprilie 2022. La lucrările comisiei şi-au înregistrat prezenţa deputații conform listei de prezență. 
Comisia pentru buget, finanțe și bănci a examinat proiectul de lege în ședința din 7 septembrie 2022. La lucrările comisiei au participat deputații conform listei de prezență.
La dezbaterile acestui proiect de lege a participat, în calitate de invitat, domnul Attila Gyorgy, Secretar de Stat în Ministerul Finanțelor.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu unanimitatea voturilor exprimate, să propună plenului Camerei Deputaţilor un raport comun de adoptare a proiectului de Lege pentru aprobarea Ordonanţei de urgenţă a Guvernului nr.146/2020 privind aprobarea Programului IMM FACTOR - Produs de garantare a creditului comercial şi a Schemei de ajutor de stat asociată acestuia, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                                    PREȘEDINTE,

       Bogdan – Iulian HUȚUCĂ                            Claudiu – Iulius – Gavril NĂSUI
                  SECRETAR,                                                         SECRETAR,
        Iulius – Marian FIRCZAK                                         Florin MIRCEA
Şef serviciu,  

                                                                                                                                                                                                                                                                
Giorgiana Ene                                                                                                                                                 
Consilier,                                                                                                                                                                                                                                                                                                                                                                                              
Simina Alexandra Mocanu                                                                                                                              

